24-ы па ліку фэстываль адкрыўся ў пятніцу ў Бельску-Падляскім. За два дні ў мясцовым доме культуры выступілі зоркі фэсту — запрошаныя госьці ды пераможцы мінулага фэсту. Сярод іх Naviband, Алесь Камоцкі, Зьміцер Вайцюшкевіч, BosaeSonca, сумесныя праекты Сяргей Доўгушава і Алеся Ясінскага ды Андруся Такінданга з Алесем Ясінскім, Яўген Барышнікаў, гурт Ilo&friends, а таксама канкурсанты. Акром сямі пераможцаў адбору ў Менску ў ім узялі ўдзел яшчэ пяцёра выканаўцаў — па ўмовах фэсту жыхары Падляшша і замежнікі трапляюць у конкурс без адбору.